Το να ξεκινήσετε ένα νέο λήμμα είναι πανεύκολο! Κάθε κόκκινος σύνδεσμος, αν τον πατήσετε, θα σας οδηγήσει στο παράθυρο δημιουργίας ενός νέου λήμματος με αυτό τον τίτλο. Αν πάλι έχετε αποφασίσει να δημιουργήσετε λήμμα με συγκεκριμένο τίτλο, γράψτε αριστερά, στο πεδίο της αναζήτησης, τον τίτλο που θέλετε και πατήστε "Μετάβαση". Αν δεν υπάρχει αυτό το λήμμα, στη σελίδα του αποτελέσματος της αναζήτησης υπάρχει σύνδεσμος που θα σας οδηγήσει σε κενή σελίδα επεξεργασίας με τον τίτλο που θέλετε. Εναλλακτικά επισκεφθείτε τη σελίδα Προτεινόμενα θέματα ή το Πρόχειρο, πατήστε την επιλογή 'επεξεργασία' και προσθέστε το θέμα σας σε διπλές αγκύλες [[θέμα]], αποθηκεύστε τη σελίδα και αρχίστε να το γράφετε κάνοντας κλικ πάνω του. Αν προβληματίζεστε για τον τίτλο που πρέπει να δώσετε στο λήμμα (κεφαλαία/μικρά, ελληνικά/αγγλικά), δείτε το Βικιπαίδεια:Ονοματοδοσία σελίδων. Ο βασικότερος κανόνας είναι ότι οι τίτλοι γράφονται με το πρώτο γράμμα κεφαλαίο και τα υπόλοιπα μικρά, εκτός αν υπάρχει ειδικός λόγος.